Tulossa: Pidin kädessäni teräspalaa.
Yhtäkkiä en voinutkaan pitää siitä.
Se melkein tippui hänen päälleen. En voinut antaa toisten kuolla.
Tervetuloa ja kiitos, kun liityit seuramme. Olen Muyiwa.
Toivon, että ohjelmamme virkistää ja rohkaisee sinua.
Aluksi käymme Intiassa.
Superkirja animaatiota on käännetty monelle kielelle.
Ensimmäiseksi sisarukset, jotka eivät tulleet toimeen keskenään, -
oivaltavat rukouksen voiman.
Spandana rakastaa pikkuveljeään Ajayta, joka ei aina käyttäydy.
Hän on ovela ja aloittaa tappeluita ja opettajat valittavat minulle.
Hän saa rangaistuksia koulussa ja kotona, mikä tuntuu minusta pahalta.
Sbandaba halusi auttaa veljeään, mutta ei tiennyt miten.
He alkoivat katsoa koulussa Superkirjaa.
Katsoin Superkirjan jakson "Testi". Aabraham rukoili ja luotti Jumalaan.
Sen jälkeen aloin rukoilla Jeesusta.
Olen rukoillut, että veljeni pärjäisi koulussa eikä joutuisi vaikeuksiin.
Spandanan rukouksiin vastattiin, kun veli sai hyvän arvosanan kokeesta.
Rukoilin, että veljeni saisi 9 tai 10.
Opettajan tapaamisessa he kuulivat, että veli sai 9.
Hän ei tappele enää paljon, eikä joudu vaikeuksiin.
Spandana sanoo, että Jeesus vastaa rukouksiin.
Superkirjasta olen oppinut paljon Jeesuksesta.
Kiitos CBN:lle Superkirjasta.
Ihmeellistä, että Jeesus voi auttaa jopa saamaan parempia arvosanoja.
Sarjasta saa hyviä opetuksia. Lataa Superkirja-App itsellesi.
Seuraavaksi Simisola Okai haastattelee -
Proverbs 31 Ministriesin perustajaa Lysa TerKeurstia elämänsä kriiseistä, -
kun kaksi sanaa, uskottomuus ja syöpä, muuttivat hänen elämänsä.
New York Timesin bestsellerkirjailija ja Proverbs 31 Ministriesin perustaja, -
Lisa TerKeurst on vasta elänyt elämänsä vaikeimmat vuodet.
Kirjassaan, "Sen ei pitänyt mennä näin", hän kertoo, -
kuinka Jumala oli hänen kanssaan synkimpinä hetkinä, -
ja kuinka hän selvisi ja kuinka sinäkin voit selvitä.
Haluan aloittaa synkimmästä hetkestäsi, josta kerrot kirjassasi.
Kotisi oli kriisissä, -
terveytesi, avioliittosi ja lapsesikin olivat kriisin keskellä.
Kuvaat tätä sivulla 92.
Koko luku kertoo siitä, miten Jumala ei anna meille enempää, -
kuin mitä kestämme. Miten kestit kaiken tämän?
Olen kuullut sanottavan "Jumala ei anna enempää kuin voimme kestää."
Sitä ei kyllä sanota Raamatussa.
Siksi kirjoitin siitä, kun Jumala antaa enemmän kuin kestää.
Jos väitämme muuta ja koemme jotain ylivoimaisen musertavaa, -
kuten minä, niin voimme alkaa epäillä Jumalaa.
Kun epäilee Hänen lupauksiaan, -
ja se ettei Hän puutu asioihin loukkaa ja ajoitukset ovat kyseenalaisia, -
ei tiedä, mitä tehdä.
Haluan tässä kirjassa kertoa, kuinka käsittelin asiaa uskon kautta.
Pidän kirjassasi siitä, kuinka puhut välimaastosta.
Kristittyinä haluamme yleensä kaiken olevan täydellistä.
Järjestösi johtajana tavoitat miljoonia naisia.
Ihmiset näkevät elämäsi täydellisenä -
ja haluavat oppia miten elää täydellistä elämää, -
vaikka todellisuudessa Jumala ei aina toimi niin.
Välimaastossa eläminen, missä kaikki ei ole hyvin, on hyväksyttävää.
Totta. Tällaisessa välimaastossa on tehtävä tiettyjä päätöksiä, -
mitkä määrittävät lopputuloksen.
En tarkoita, että esim. suhteet aina korjaantuvat, vaan sitä, -
että etsit Jumalan sovitusta, jo ennen lopputulosta.
Sovituksen hieno puoli on se, -
että se on vain minun ja Jumalan välinen asia.
Voimme tehdä sen valinnan, vaikka ihmisten välistä sovintoa ei tulisi.
Elämässämme on asioita, jotka eivät koskaan toteudu niin kuin haluamme.
Siksi tarvitsen hetkiä, jolloin tunnustan, että Jumala on hyvä -
ja Jumala on hyvä minulle.
Palvelemme hyvää Jumalaa, joka joskus sallii kipua.
Kristittyinä haluamme juosta Jumalan edelle.
Ajattelemme, mitä hyvää Jumala voi tehdä tilanteesta -
ja alamme ohjata elämäämme kohti sitä hyvää, eikä itse Jumalaa.
Mutta Jumala ei seuraa käsikirjoitustamme.
Hänen ajatuksensa on hyvä, mutta se voi olla aivan muualla.
Jos kuljemme vain omien mielikuviemme mukaan, -
ajaudumme pois Jumalan tieltä.
Se ruokkii epäilyksiämme Jumalasta, eikä kasvattaa luottamusta.
Minun piti tietoisesti sanoa Jumalalle: "En tiedä, miten tämä loppuu.
Lakkaan tekemästä omia ehdotuksia. Aion seurata sinua joka päivä."
Tehtäväni on olla kuuliainen Jumalalle.
Jumala tekee käsikirjoituksen.
Hyvin sanottu. Kun luin tarinaasi, huomasin, että ennen kuin kuulit -
miehesi uskottomuudesta, Jumala oli valmistanut sinua siihen.
Jumala puhui sinulle "Tulet saamaan selville jotain, mutta luota minuun."
Niin, "Luota ajoitukseeni" ja "Rakasta miestäsi".
Se oli kolme viikkoa ennen kuin selvisi, että mieheni petti minua.
Olin kiitollinen, että Jumala oli valmistanut sydäntäni.
Kaaoksen keskellä on joskus vaikea kuulla Jumalaa.
Se on ymmärrettävää. Silloin on palattava hetkiin, jolloin Jumala puhui.
Murheen keskellä, pystyin palaamaan kolmen viikon takaiseen hetkeen, -
kun Jumala oli käskenyt rakastamaan miestäni. Se vaikutti reaktiooni.
Olin ajatellut, että jos tällaista sattuisi, vaikka en uskonut siihen, -
reaktioni olisi hullun kaoottinen.
Houkuttiko tehdä "Madeat" hänelle?
Olisi voinut. Lihassani olisin voinut tehdä vaikka mitä.
Saattaisin olla vaikka vankilassa.
Herra oli niin armollinen ja oli valmistanut sydäntäni.
Se ei ollut siistiä. Se oli kaoottista ja sisälläni kuohui.
Ystäväni ehdottivat, että menisin lääkäriin ja saisin lääkkeitä, -
koska olin niin murtunut.
Mutta sain sanottua miehelleni "Sinä et ole tällainen."
En olisi aiemmin uskonut sanovani jotain sellaista.
Tiedän, että se oli Jumala.
Pitää lukea kirja, jotta tietää mitä lopulta tapahtui, -
mutta elätte nyt sovinnossa.
Miten rohkaisisit katsojia, -
jotka ovat keskellä musertavia vaikeuksia juuri nyt, -
olipa se syöpä, uskottomuus tai jotain muuta vakavaa?
Rukoile yksinkertaisesti. Jumalalle ei tarvitse antaa ehdotuksia, -
miten Hänen pitäisi korjata asia.
Yksinkertaisesti: Jeesus rakastan sinua ja sinä minua. En pidä tästä.
En halua tätä, mutta Jeesus rakastan sinua ja sinä minua.
Rukoilin näin yksin kahdelta yöllä itkien.
Vain Jeesuksen nimi tuo voimaa tilanteeseen, kun ei näy ratkaisua.
Mutta voit saada rauhan pelkästään mainitsemalla Hänen nimensä.
Mikä tuskallinen, mutta voimakas toteamus. Mitä tahansa koetkin, -
voit kokea rauhaa mainitsemalla Hänen nimensä.
Sanotaan se yhdessä: JEESUS. Aamen!
Tauon jälkeen mies, jonka elämä muuttuu hänen kuultuaan -
musertavan diagnoosin.
Pystyin aina pärjäämään itse ja nyt sain potkut.
Se satutti.
"Katselkaa kukkia, kuinka ne kasvavat: -
eivät ne työtä tee eivätkä kehrää. Kuitenkin minä sanon teille: -
ei Salomo kaikessa loistossansa ollut niin vaatetettu kuin yksi niistä.
Älkää siis tekään etsikö, mitä söisitte ja mitä joisitte, -
älkääkä korkeita tavoitelko. Vaan etsikää Jumalan valtakuntaa, -
niin myös nämä teille annetaan sen ohessa." Luuk 12:27, 29, 31
Tervetuloa takaisin. Tony Myers kuvitteli ennen -
hallitsevansa oman elämänsä ja teki mitä halusi.
Kaikki muuttui, kun hän eräänä päivänä ei pystynytkään puhumaan.
Olin saastaa, pohjasakkaa ja sellaista, mutta niin elin elämäni.
Tony kasvoi pienessä Indianalaisessa kylässä -
kokematta, että häntä rakastettiin, Jumala mukaan lukien.
Hän vain nakkasi salamoilla, jos astuin vähänkin väärään.
Katolisena hän yritti uskoa, että Jumala välitti, -
kunnes kaksi hänen ystäväänsä kuoli auto-onnettomuudessa.
Osasin käsitellä asiaa vain vihalla ja olemalla välittämättä.
Sillä, jos Jumala oli sellainen, en halunnut palvella Häntä.
Tony palveli 8 vuotta armeijassa ennen kuin ryhtyi hitsaajaksi.
Hän oli vihainen Jumalalle ja maailmalle, ja huolehti vain itsestään.
Ajattelin, että päihitän muut ennen kuin he päihittävät minut.
Mielestäni olin voima.
39-vuotiaana hän tapasi kristityn Debin, joka näki Tonyn eri valossa.
Hänessä oli jotain, mitä en ollut ennen kokenut.
Hän näki minussa kultaa teoistani huolimatta.
Halusin hänen parastaan, mikä oli outoa minulle.
Yksin naisen rakkaus ei pehmentänyt hänen kovaa sydäntään.
Samana vuonna Tonylle tuli yllättäviä oireita.
Herätessäni olin kuoleman väsynyt, enkä saanut pidettyä silmiä auki.
Tätä tapahtui noin joka toinen päivä. En välittänyt.
Ajattelin, että selviän siitä itse.
Kahdessa vuodessa Tonyn tila paheni.
Voimat saattoi lähteä yhtäkkiä.
Käteni, jalkani. Aivan yllättäen.
Silti hän kieltäytyi menemästä lääkäriin.
Vasta kun hän oli aiheuttaa työkaverilleen vahinkoa -
vuonna 2009, hän haki apua.
Pidin teräspalaa kädessäni ja yhtäkkiä se vain putosi.
Se tippui melkein hänen päälleen.
Ajattelin, etten voi riskeerata muiden henkeä.
Tony kävi usealla erityislääkärillä, mutta syytä ei löytynyt.
Lopulta hänen täytyi käyttää keppiä ja hän menetti työnsä.
Ennen olin pärjännyt omillani. Nyt sain potkut.
Se satutti
Eräänä iltana hän näki TV:ssä saarnaajan ja -
ajatteli, että saattaisi tarvita Jeesusta.
Koin ennenkokemattoman tunteen.
Silloin tiesin, että Jeesus on totta
Tony ei silti uskonut, että Jeesus rakastaa häntä.
Kun hänen kuntonsa huononi, hän meni naimisiin Debin kanssa.
Hän päätyi motorisoituun pyörätuoliin.
En pystynyt hengittämään. Puhuminen oli vaikeaa.
Niihin aikoihin sormeni alkoivat krampata.
Viimein, kun tutkimuksen oli jatkunut kolme vuotta, lääkärit totesivat, -
että Tonylla on kuolettava neurologinen sairaus, luultavasti ALS.
Voi ei. Se tulee siis pahenemaan.
Kävin läpi kaikenlaisia tunteita; pelkoa, vihaa...
Siinä vaiheessa halusin luovuttaa ja kuolla.
4. heinäkuuta 2012 Tony ajatteli jotain muuta.
Hän oli lukenut artikkelin Jeesuksen ristiinnaulitsemisesta.
Näin Jeesuksen ruoskimispaikalla hakattavana.
Näin, kuinka lihasta lähti irti paloja.
Hänen silmissään oli syvä...
... todella syvä rakkaus, -
joka oli loputonta.
Jeesus kärsi paljon enemmän kuin minä.
Kuinka paljon Hänen piti rakastaakaan minua?
Tiesin, että koska Hän on rakastanut minua niin paljon, -
Hän haluaa minun olevan ehjä. Vihani haihtui.
Suustani tuli: "Selkä särky poistukoon!" Kaikki kipu loppui.
Mitä ihmettä?
Sanoin: "Sormet liikkukaa!" Ja ne liikkuivat.
Sitten sanoin: "Jeesus, älä anna minun kaatua."
Sitten jalkani koskivat lattiaan.
Tapahtuuko tämä todella?
Vau! Herrani, Mestarini, Jumalani. Teitkö tämän minulle?
Nykyään Tony on vahva, kivuton ja -
julistaa, miten Jeesuksen rakkaus paransi hänen ruumiinsa ja sielunsa.
Se, että Jumala rakasti minua, vaikka olin Häntä vastaan, -
osoittaa, että Hän rakastaa sinua.
Hän näkee sinut kalleimpana tämän maan päällä.
Tony puhuu totta. Jumala rakastaa sinua sellaisena kun olet.
Olet Hänelle niin rakas, että Hän meni ristille puolestasi.
Jes 53:5 "Hän on haavoitettu meidän rikkomustemme tähden, runneltu -
meidän pahain tekojemme tähden. Rangaistus oli hänen päällänsä, -
että meillä rauha olisi, ja hänen haavainsa kautta me olemme paratut."
Jos haluat olla vapaa ja tuntea ristiinnaulitsemisen voiman, -
rukoile kanssani: Herra Jeesus, tule elämääni tänään.
Pyydän sinua murtamaan minua pidättelevät voimat.
Muuta elämäni.
Tee minusta se henkilö, mikä minun pitääkin olla.
Tunnustan, että ilman sinua, Jeesus, minulla ei ole mitään.
Otan vastaan rakkautesi, mitä osoitit Golgatan ristillä.
Jeesus Kristus olet Herrani. Aamen.
Jos rukoilit kanssani, haluaisimme kuulla sinusta.
Tauolla näet yhteystiedot.
Pian tapaamme naisen, joka on ollut koditon, hyväksikäytetty ym.
Minne voisin mennä sinun henkesi ulottuvilta, -
minne voisin paeta sinun edestäsi?
Vaikka nousisin taivaaseen, sinä olet siellä, -
vaikka tekisin vuoteeni tuonelaan, sielläkin sinä olet.
Vaikka nousisin lentoon aamuruskon siivin tai muuttaisin merten taa, -
sielläkin sinä minua ohjaat, talutat väkevällä kädelläsi. (Ps. 139:7-10)
Käännekohta-kokemuksesi ei tarvitse loppua ohjelman loputtua.
Seuraa meitä sosiaalisessa mediassa.
Tervetuloa takaisin. Seuraava vieraamme on CBN uutistoimittaja, -
Prayer Link -ohjelman juontaja ja The Selah Nettworkin perustaja.
Menestys ei tullut Charlene Aaronille helposti.
Hymyn takaa löytyy kokemus alkoholisti-isästä, -
väkivaltaisesta miehestä ja kodittomuudesta.
Tervetuloa! - Kiitos, että sain tulla.
On yksi valitettava asia: Olen tervehtinyt sinua useita kertoja, -
mutta et ole vastannut. Olen vilkuttanut sinulle ruudun takaa, -
mutta jatkat vain puhumista. - Se on osa työtäni.
Prayer Link on nyt maailmankuulu ohjelma CBN:llä.
Palataan alkuvuosiin, mistä puhuin johdannossa.
Isäsi taustat.... Millaiset ovat aikaisimmat muistot isästäsi -
ja suhteestasi häneen?
Ajattelen isääni positiivisesti ja samalla tiedostan hänen ongelmansa.
Hän oli rakastava isä.
Muistan istuneeni hänen sylissään terassilla, Pohjois-Virginiassa -
ja lauloimme yhdessä.
Olimme yhdessä, mutta myöhemmin tutustuin toiseen puoleen.
Viikonloppuisin hän kaatui ystävieni edessä humalassa ja minua hävetti.
Muistan, että hän virtsasi julkisella paikalla -
ja kaverit pilkkasivat minua siitä. Minua hävetti, mutta rakastin isääni.
Olin vihainen, enkä ymmärtänyt hänen käytöstään.
Muistan äitini piilotelleen pulloja.
Hän käski isäni valita joko viinan tai perheen, ja hän valitsi viinan.
Se oli outoa, koska hän oli uskovasta perheestä.
Hänen isänsä oli pastori, mutta hänellä oli tunnevammoja, -
joita hän halusi peittää alkoholilla ja se särki sydämeni lapsena.
Miten sitten ensimmäinen miehesi?
Todellakin lähdin ensimmäisen miehen mukaan, joka tuli elämääni.
Etsin rakkautta ja hyväksyntää isä- hahmolta. Mies oli minua vanhempi.
Hän osoitti huomiota, jota kaipasin.
Heti, tuntematta häntä kunnolla, suostuin naimisiin.
Valitsin miehen, joka oli myös hyväksikäyttäjä, ei fyysisesti, -
mutta henkisesti. Ne arvet pysyvät kauemmin.
Hän vahingoitti minua ja lapsia sanallisesti tai sitten oli -
viikkoja puhumatta, karttoi meitä ja sulki minut ulkopuolelle.
Hän työnsi minut pois, torjui minut. Olen rakastava ja hellä henkilö.
Itkin itseni uneen. Syvällä sisimmässäni oli kova kipu.
Luulin, etten pääse siitä koskaan.
Vaikuttivatko nämä kokemukset käsitykseesi Taivaan Isästä?
Outoa, mutta käsitykseni Taivaallisesta Isästä liittyy -
hyviin aikoihin oman isäni kanssa, miten isäni kohteli minua silloin.
En osaa selittää sitä, mutta ajattelen, miten kiipeäisin istumaan -
Taivaallisen Isän syliin, kuten tein oman isäni kanssa.
Ajattelin, että voin tehdä niin Taivaan Isän kanssa.
Rukoilin: "Taivaan Isä, kiipeän syliisi ja laitan pääni rintaasi vasten -
ja laulan sinulle." Se toi minulle rauhan.
Näinkö löysit rukouksesta aarteesi? Ja sen voiman?
Se piti minut kasassa vaikean avioliiton keskellä ja -
kasvaessani ilman isää, kun hän valitsi alkoholin.
Kun sain suhteeni Jumalaan kuntoon, opin että rukous on avain.
Millaisia todistuksia olet nähnyt?
Jos joku katsoja käy läpi samoja asioita, joita sinä olet kokenut -
ja kokevat, että on rukoiltava tietyllä tavalla tai tietyn ajan, -
jotta saisivat Jumalalta hyväksyntää tai vastauksia.
Muistan istuneeni sängyllä kilpirauhasleikkauksen jälkeen.
Olin masentunut, -
koska olin vielä naimisissa kaltoin kohtelevan mieheni kanssa.
Hän käyttäytyi hullusti. Se oli ihan demonista.
Paholainen puhui minulle, että minun pitäisi lopettaa elämäni.
Pitäisi vain ottaa lääkärin määräämät pillerit ja nukahtaa ikiuneen.
Muistan kun istuin sängyllä, enkä pystynyt rukoilemaan.
En tiedä onko joku kokenut samaa. Olin kipeä fyysisesti ja psyykkisesti.
Sanoin vain: "Jeesus."
Siinä nimessä on voimaa. Ellei voi muuta rukoilla, sano Hänen nimensä -
ja Hän ilmestyy voimassaan.
Siinä hetkessä Hän vapautti minut itsemurhan hengestä.
Nyt olen isoäiti, Prayer Linkin juontaja ja kaikkea tätä.
Eli nyt sinulla on turvallinen parisuhde ja lapsenlapsia.
Monet miljoonat saavat apua työsi kautta.
Kun ajattelet monia todistuksia, joita kuulet ohjelmassasi ja -
ajattelet menneisyyttäsi, oliko kaikki sen arvoista?
Se oli sen arvoista. Prosessi oli osa tarkoitustani.
Kipu oli osa kohtaloani.
Käydessäni kipujen, hylkäämisten ja pelkojen läpi, -
en tiennyt Jumalan käyttävän kaikkea kokemaani.
Omaksi kunniakseen. Hän ei heitä sitä hukkaan.
Hän on käyttänyt sitä, että olen oppinut rukoilemaan, tässä työssä.
Rukoilisitko niiden puolesta, -
jotka eivät ymmärrä, miksi elävä kaaoksessa, -
eivätkä pysty edes rukoilemaan.
Kyllä, ehdottomasti. Isä, kiitän tästä mahdollisuudesta, -
jota en nähnyt tulevan kun elin kivun keskellä.
Kivulla oli tarkoitus ja nyt olen täällä sinun vuoksesi.
Herra, he jotka kärsivät, eivätkä näe kivun tarkoitusta, -
he ovat jumissa ja luulevat olevansa siinä tilassa lopun elämäänsä, -
eivätkä näe valoa tunnelin päässä.
Olen täällä todistuksena heille siitä, että Jumala on kanssasi -
ja Jumala tulee käyttämään kipuasi -
korkeampia tarkoitusperiä varten ja kunniansa tähden.
Rukoilen, että he eivät luovuta. Rukoilen, että vahvistat jokaista.
Rukoilen rauhaa suojaamaan heidän sydämensä ja mielensä.
Rukoilen, että he eivät jätä kesken tehtäväänsä, vaan pysyvät lujina -
ja ovat periksiantamattomia rukouksessa kivun kautta.
Kiittäköön ja ylistäköön he sinua Herra -
ja auta heitä kestämään loppuun asti. Jeesuksen nimessä, aamen.
Kiitos Charlene vierailustasi. - Kiitos, kun sain tulla.
Muista vilkuttaa ohjelmastasi minulle. Tässä tämä tällä kertaa.
Jätämme teille ajatuksen: Kaikilta myrskyiltä loppuu sade lopulta.
Jumalan siunausta meiltä kaikilta.
Suomennos: Kirsi Rantala